Diari Oficial de la Generalitat Valenciana


Sumari del DOGV 8179, del 28-11-2017 (2017/10748)

RESOLUCIÓ de 17 de novembre de 2017, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades mitjançant l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de suport a la implantació de l'informe d'avaluació d'edificis i convocades per mitjà de la Resolució de 22 de maig de 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10552


Data del document
:   17-11-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 17 de novembre de 2017, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades mitjançant l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de suport a la implantació de l'informe d'avaluació d'edificis i convocades per mitjà de la Resolució de 22 de maig de 2017. [2017/10583]  
Vistes les sol·licituds presentades i vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents:  
  
Antecedents de fet  
1. Amb data 28 de juliol de 2017, es va firmar el conveni de col·laboració entre el Ministeri de Foment i la Comunitat Valenciana per a l'execució de la pròrroga del Pla estatal de foment del lloguer d'habitatges, la rehabilitació edificatòria i la regeneració i renovació urbanes 2013-2016, aprovada pel Reial decret 637/2016, de 9 de desembre.  
2. Per mitjà de l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores del Programa de suport a la implantació de l'informe d'avaluació d'edificis, publicada en el Diari Oficial de la Generalitat Valenciana número 8030, de 2 de maig, i convocades les ajudes mitjançant la Resolució de 22 de maig de 2017, publicada en el Diari Oficial de la Generalitat Valenciana número 8049, de 26 de maig.  
Per a això s'ha habilitat a través de l'esmentada ordre el procediment de concurrència competitiva a seguir, a què poden concórrer les comunitats de propietaris, les agrupacions de comunitats de propietaris o els propietaris únics d'edificis d'habitatges de la Comunitat Valenciana, que complisquen les condicions que en les bases reguladores s'estableixen.  
3. D'acord amb el que estableix l'article 4 de la Resolució de 22 de maig, per la qual es convoquen les ajudes per a l'exercici 2017, el termini per a presentar les sol·licituds es va fixar des de l'endemà de la publicació d'aquesta, és a dir, des del dia 27 de maig fins al dia deu de juliol de 2017, inclusivament.  
4. Les sol·licituds donades d'alta, eliminant les duplicades, pugen a 852. De conformitat amb el que disposa la base sisena de l'ordre que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar, en data 4 de setembre de 2017 en el portal www.gva.es, la llista de sol·licituds admeses i s'hi indicava aquelles que estaven incompletes i els sol·licitants van disposar d'un termini de deu dies hàbils per a completar o esmenar la sol·licitud i la documentació presentada.  
5. Reunit l'òrgan col·legiat, integrat pel subdirector general d'Habitatge i Regeneració Urbana, el cap del Servei de Rehabilitació, el cap del Servei de Planificació Econòmica i Regeneració Urbana, el cap del Servei de Rehabilitació, el cap del Servei de Coordinació d'Habitatge, el cap del Servei de Planificació Econòmica i Regeneració Urbana, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveu la base dotzena de l'annex de l'ordre esmentada, i la Resolució de 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències de la direcció del servei territorial a la directora territorial de Castelló, a fi d'avaluar les sol·licituds presentades, s'ha elaborat una acta de la reunió, que s'adjunta, així com les llistes de les parts sol·licitants que poden resultar beneficiàries de les ajudes, així com una llista de sol·licituds per a les quals es proposa la denegació.  
  
  
Fonaments de dret  
1. És competent per a resoldre-ho la directora general d'Habitatge, Rehabilitació i Regeneració Urbana, d'acord amb el que estableix la base setena de l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions del Programa de foment de la rehabilitació edificatòria, publicada en el Diari Oficial de la Generalitat Valenciana número 8030, de 2 de maig, i d'acord amb l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Vista l'acta de l'òrgan col·legiat de data 23 d'octubre de 2017, i d'acord amb la Llei 39/2015, d'1 d'octubre, del procediment administratiu comú de les administracions públiques, i la resta de normativa de necessària i pertinent aplicació, resolc:  
  
Primer  
Concedir a càrrec de l'aplicació pressupostària 84.19.27.824.70.3 de la línia S7834000, «Pla estatal de foment per al lloguer, rehabilitació i renovació urbana 2013-2016», dels pressupostos de la Generalitat 2017 per a les ajudes d'implantació de l'informe d'avaluació de l'edifici regulades per mitjà de l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, publicada en el Diari Oficial de la Generalitat Valenciana número 8030, de 2 de maig, les ajudes finançades pel Ministeri de Foment corresponents a 759 sol·licituds per un import de 233.256,21 euros i les ajudes finançades per la Generalitat Valenciana a 759 sol·licituds per un import de 93.302,49 euros, tenint en compte que la partida pressupostària prevista per al finançament del Ministeri de Foment pujava a 334.000 euros, i la partida pressupostària prevista per al finançament de la Generalitat valenciana per a aquestes ajudes pujava a 133.600 euros.  
  
En conseqüència, s'elaboren les llistes corresponents a les situacions anteriorment descrites, que s'adjunten, i es fa constar que les propostes d'adjudicació han sigut dictades prèvia comprovació d'estar al corrent amb les obligacions fiscals, tributàries i amb la Seguretat Social.  
  
  
  
D'acord amb el que disposa la base deu de l'ordre esmentada, la Generalitat podrà comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment d'aquestes obligacions, podrà donar lloc a la revocació de la subvenció concedida.  
  
Segon  
Denegar les sol·licituds que s'indiquen a continuació 93 (noranta-tres) per incomplir els requisits establits en les bases de la convocatòria, indicant el motiu pel qual la sol·licitud ha sigut denegada.  
  
  
  
  
  
  
Contra la present resolució, que posa fi a la via administrativa, es pot interposar potestativament recurs de reposició davant de la consellera d'Habitatge, Obres Públiques i Vertebració del Territori, en el termini d'un mes a comptar de l'endemà de publicar-se, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l??endemà de publicar-se, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 17 de novembre de 2017.- La directora general d'Habitatge, Rehabilitació i Regeneració Urbana: Rebeca Torró Soler.